Roxy Music

Roxy Music on vuonna 1970 perustettu brittiläinen rockyhtye. Sen ydinkokoonpanon muodostivat Bryan Ferry (laulu, kosketinsoittimet), Phil Manzanera (kitara), Andy Mackay (saksofoni, oboe) ja Paul Thompson (rummut). Brian Eno soitti yhtyeessä vuosina 1971–1973, ja hänen tilalleen tuli Eddie Jobson. Roxy Music kiinnitti aikalaisiinsa verrattuna erityisen paljon huomiota muotiin, glamouriin, elokuviin, pop-taiteeseen ja avantgardeen, ja sille oli tunnusomaista tyylitietoinen pukeutuminen sekä kokeellinen taiderock, jossa oli sekä avant-rockia että popmusiikin koukkuja. Bryan Ferry hajotti yhtyeen 1980-luvun alussa ja lähti soolouralle. Roxy Music palasi yhteen vielä kymmeneksi vuodeksi 2000-luvun alussa. ==Historia== Roxy Musicin perustivat vuonna 1970 laulaja ja kosketinsoittaja Bryan Ferry ja hänen yhtyetoverinsa Gas Boardista, basisti Graham Simpson. Mukaan otettiin myös saksofonisti Andy Mackay, kosketinsoittaja Brian Eno, lyömäsoittaja Dexter Lloyd ja kitaristi Roger Bunn. Kaksi jälkimmäistä lähtivät pian, ja heidän tilalleen saatiin lehti-ilmoituksen kautta rumpali Paul Thompson ja kitaristi Davy O’List, jonka korvasi vuoden 1972 alussa Phil Manzanera. Yhtyeen nimi oli aluksi pelkkä ”Roxy”, mutta se oli jo toisen yhtyeen käytössä, joten nimi vaihdettiin. Simpson lähti yhtyeestä ennen sen ensimmäistä albumia, ja hänet korvattiin vaihtuvalla basistilla. Roxy Musicin esikoisalbumi Roxy Music (1972) nousi Britannian albumilistan top-10:een, ja single ”Virginia Plain” nousi singlelistoille. Myös toinen albumi, For Your Pleasure (1973) menestyi Britanniassa hyvin. Yhtyeen hallitsevat jäsenet Bryan Ferry ja Brian Eno vetivät kahden ensimmäisen albumin aikoina yhtyeen musiikkia eri suuntiin. Ferry piti amerikkalaisesta soulista ja beatlemaisesta taidepopista, kun taas Eno piti The Velvet Undergroundin tyylisestä harrastelijamaiselta kuulostavalta kokeellisesta musiikista. Eno jätti yhtyeen vuonna 1973, koska Ferry ei hyväksynyt hänen kappaleitaan yhtyeen albumeille. Enon lähdettyä yhtyeestä se jatkoi vielä joitain vuosia taiderock-tyylillä. Hänen tilalleen tuli Eddie Jobson. Kolmas albumi Stranded (1973) oli yhtyeen ensimmäinen listaykkönen Britanniassa. Seuraava albumi Country Life (1974) nousi myös Yhdysvaltain listoille. Niin Bryan Ferry kuin moni muukin yhteen jäsen julkaisi myös sooloalbumeja 1970-luvulla, ja yhtye piti taukoa vuosien 1976–1978 aikana. Mukaan tulivat kosketinsoittaja Paul Carrack sekä studiobasistit Gary Tibbs ja Alan Spenner. Uudella albumillaan Manifesto (1979) yhtye siirtyi siloiseen diskovaikutteiseen soul-popiin, mutta heidän suosionsa säilyi korkeana niin Britanniassa kuin Amerikassakin. Flesh + Blood (1980) oli yhtyeen toinen Britannian-albumilistan ykkönen. Yhtyeen menestynein albumi on Avalon (1982), joka oli kolmen viikon ajan Britannian albumilistan kärjessä ja nousi yhtyeen ainoaksi kultalevyksi Yhdysvalloissa. Roxy Music hajosi vuonna 1983, kun Bryan Ferry lähti soolouralle. Yhtye palasi yhteen vuonna 2001 ja teki teki keikkoja vuoteen 2011 asti. Roxy Music esiintyi muun muassa Live 8 -konsertissa Berliinissä 2005. Suomessa yhtye esiintyi ensimmäisen kerran Helsingin Kaisaniemessä kesällä 2010.http://www.iltalehti.fi/popstars/2010061711885318_ps.shtml Roxy Music nimettiin vuonna 2019 Rock and Roll Hall of Fameen, ja Ferry, Manzanera ja Mackay esittivät seremoniassa kuusi kappaletta. ==Jäsenet== *Bryan Ferry – laulu, kosketinsoittimet (1971–1983, 2001–2011) *Andy Mackay – saksofoni, oboe (1971–1983, 2001–2011) *Paul Thompson – rummut (1971–1980, 2001–2011) *Phil Manzanera – soolokitara (1972–1983, 2001–2011) *Graham Simpson – basso (1971–1972) * Rik Kenton – basso (1972) *Roger Bunn – kitara (1971) *Dexter Lloyd – rummut (1971) *Brian Eno – syntetisaattori, "treatments" (1971–1973) *David O'List – soolokitara (1971–1972) *John Gustafson – basso (1973–1976) *Eddie Jobson – syntetisaattori, viulu (1973–1976) *John Wetton – basso livelevyllä, "Viva!" ===Aikajana=== ImageSize = width:800 height:auto barincrement:20 PlotArea = left:100 bottom:80 top:0 right:10 Alignbars = justify DateFormat = dd/mm/yyyy Period = from:01/11/1970 till:01/04/2011 TimeAxis = orientation:horizontal format:yyyy Legend = orientation:vertical columns:4 position:bottom ScaleMajor = increment:2 start:1971 ScaleMinor = increment:1 start:1971 Colors = id:Vocals value:red legend:Laulu id:Guitar value:green legend:Kitara id:Bass value:blue legend:Basso id:Drums value:orange legend:Rummut id:Keyboards value:purple legend:Kosketinsoittimet id:Violin value:drabgreen legend:Viulu id:Saxophone value:gray(0.5) legend:Saksofoni id:album value:black legend:Studioalbumi BarData = bar:Ferry text:"Bryan Ferry" bar:Bunn text:"Roger Bunn" bar:O'List text:"David O'List" bar:Manzanera text:"Phil Manzanera" bar:Simpson text:"Graham Simpson" bar:Kenton text:"Rik Kenton" bar:Porter text:"John Porter" bar:Gustafson text:"John Gustafson" bar:Lloyd text:"Dexter Lloyd" bar:Thompson text:"Paul Thompson" bar:Eno text:"Brian Eno" bar:Jobson text:"Eddie Jobson" bar:Mackay text:"Andy Mackay" LineData = layer:back color:album at:16/06/1972 at:23/03/1973 at:01/11/1973 at:15/11/1974 at:24/10/1975 at:16/03/1979 at:23/05/1980 at:28/05/1982 PlotData= width:11 bar:Ferry from:start till:01/09/1976 color:Vocals bar:Ferry from:01/07/1978 till:01/01/1983 color:Vocals bar:Ferry from:01/01/2001 till:end color:Vocals bar:Mackay from:start till:01/09/1976 color:Saxophone bar:Mackay from:01/07/1978 till:01/01/1983 color:Saxophone bar:Mackay from:01/01/2001 till:end color:Saxophone bar:Thompson from:01/06/1971 till:01/09/1976 color:Drums bar:Thompson from:01/07/1978 till:01/05/1980 color:Drums bar:Thompson from:01/01/2001 till:end color:Drums bar:Manzanera from:14/02/1972 till:01/09/1976 color:Guitar bar:Manzanera from:01/07/1978 till:01/01/1983 color:Guitar bar:Manzanera from:01/01/2001 till:end color:Guitar bar:Simpson from:start till:01/05/1972 color:Bass bar:Kenton from:01/05/1972 till:01/09/1972 color:Bass bar:Porter from:01/09/1972 till:01/05/1973 color:Bass bar:Bunn from:01/01/1971 till:01/10/1971 color:Guitar bar:Lloyd from:start till:01/06/1971 color:Drums bar:Eno from:start till:15/04/1973 color:Keyboards bar:O'List from:01/10/1971 till:14/02/1972 color:Guitar bar:Gustafson from:01/05/1973 till:01/09/1976 color:Bass bar:Jobson from:01/05/1973 till:01/09/1976 color:Keyboards width:7 bar:Ferry from:start till:01/01/1971 color:Guitar width:3 bar:Ferry from:start till:01/09/1976 color:Keyboards bar:Ferry from:01/07/1978 till:01/01/1983 color:Keyboards bar:Ferry from:01/01/2001 till:end color:Keyboards bar:Manzanera from:01/07/1978 till:01/01/1983 color:Bass bar:Manzanera from:01/01/2001 till:end color:Bass bar:Jobson from:01/05/1973 till:01/09/1976 color:Violin ==Diskografia== ===Studioalbumit=== *Roxy Music (1972) *For Your Pleasure (1973) *Stranded (1973) *Country Life (1974) *Siren (1975) *Manifesto (1979) *Flesh + Blood (1980) *Avalon (1982) ===Livealbumit=== *Viva! (1976) *Heart Still Beating (1990, äänitetty 1982) == Lähteet == ==Aiheesta muualla== *Virallinen Roxy Music -sivusto *VivaRoxyMusic.com Luokka:Brittiläiset glam rock -yhtyeet Luokka:1970-luvun yhtyeet ja sooloartistit Luokka:1980-luvun yhtyeet ja sooloartistit